stanford-oval/wikipedia huggingface dataset:
เถา-ยฺเหวียน
ประชากร

| ปี | ประชากร | ±% |
| --- | --- | --- |
| 1985 	 | 1,211,249 | —     |
| 1990 	 | 1,355,175 | +11.9% |
| 1995 	 | 1,524,127 | +12.5% |
| 2000 	 | 1,732,617 | +13.7% |
| 2005 	 | 1,911,161 | +10.3% |
| 2010 	 | 2,002,060 | +4.8% |
| 2015 	 | 2,105,780 | +5.2% |
| 2020    | 2,252,835 | +7.0% |
ข้อมูล:"ประชากรแบ่งตามนครและเทศมณฑลในไต้หวัน". สำมะโนประชากรกระทรวงมหาดไทยไต้หวัน. คลังข้อมูลเก่าเก็บจากแหล่งเดิมเมื่อ 2017-12-16. สืบค้นเมื่อ 2021-11-03.
| ปี | 1981 | 1982 | 1983 | 1984 | 1985 | 1986 | 1987 | 1988 | 1989 | 1990 |
| --- | --- | --- | --- | --- | --- | --- | --- | --- | --- | --- |
| ประชากร | 1,093,621 | 1,129,576 | 1,160,709 | 1,189,752 | 1,211,249 | 1,232,209 | 1,259,503 | 1,288,626 | 1,320,359 | 1,355,175 |
| ปี | 1991 | 1992 | 1993 | 1994 | 1995 | 1996 | 1997 | 1998 | 1999 | 2000 |
| ประชากร | 1,385,165 | 1,415,546 | 1,448,186 | 1,483,955 | 1,524,127 | 1,570,456 | 1,614,471 | 1,650,984 | 1,691,292 | 1,732,617 |
| ปี | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 |
| ประชากร | 1,762,963 | 1,792,603 | 1,822,075 | 1,853,029 | 1,880,316 | 1,911,161 | 1,934,968 | 1,958,686 | 1,978,782 | 2,002,060 |
| ปี | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 |
| ประชากร | 2,013,305 | 2,030,161 | 2,044,023 | 2,058,328 | 2,105,780 | 2,147,763 | 2,188,017 | 2,220,872 | 2,249,037 | 2,245,162 |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Taoyuan City
คู่มือการท่องเที่ยว เถา-ยฺเหวียน จากวิกิท่องเที่ยว (ในภาษาอังกฤษ)
เว็บไซต์ทางการ  (ในภาษาอังกฤษ)
ดูข้อมูลทางภูมิศาสตร์ที่เกี่ยวข้องกับ เถา-ยฺเหวียน ที่โอเพินสตรีตแมป
| ด ค กนครในประเทศไต้หวัน |
| --- | --- |
นครปกครองโดยตรง:  เกาสฺยง  ซินเป่ย์  เถา-ยฺเหวียน  ไถจง  ไถหนาน  ไทเป 
นครภายใต้มณฑล:  จีหลง  เจียอี้  ซินจู๋ 
นครภายใต้เทศมณฑล:  จางฮว่า  จู๋เป่ย์  โต่วลิ่ว  ไถตง  โถวเฟิ่น※  ไท่เป่า  ผิงตง  ผูจื่อ※  ยฺเหวียนหลิน※  หนานโถว  หม่ากง  เหมียวลี่  อี๋หลาน  ฮวาเหลียน 
ศูนย์กลางเทศมณฑลที่ไม่ใช่นคร:  จินเฉิง  หนานกาน 
หมายเหตุ: ※ นครที่ไม่ได้เป็นศูนย์กลางเทศมณฑล
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 2 
สถานีเถา-ยฺเหวียนในช่วงการปกครองของญี่ปุ่น
เอ็ดวิน โรซาริโอ

| เอ็ดวิน โรซาริโอ |
| --- | --- |
เกิด: 15 มีนาคม พ.ศ. 2506
เอ็ดวิน โรซาริโอ (Edwin Rosario) นักมวยสากลชาวปวยร์โตรีโก เกิดเมื่อ 15 มีนาคม พ.ศ. 2506 สถิติการชก 53 ครั้ง ชนะ 47 (น็อค 41) แพ้ 6
ประวัติ

โรซาริโอเริ่มชกมวยสากลอาชีพเมื่อ 3 มีนาคม พ.ศ. 2522 ชนะน็อค ฮอร์เก้ ออร์เตกา ยก 2 จากนั้น ขึ้นชกชนะรวดจนได้ครองแชมป์โลกรุ่นไลท์เวทของสภามวยโลกเมื่อ 1 พฤษภาคม พ.ศ. 2526 ชนะคะแนน โฮเซ่ หลุยส์ รามิเรซ ป้องกันตำแหน่งได้ 2 ครั้งก็เสียแชมป์คืนให้รามิเรซ โดยเป็นฝ่ายแพ้น็อคในยกที่ 4 เมื่อ 3 พฤศจิกายน พ.ศ. 2527 โรซาริโอขึ้นชิงแชมป์โลกรุ่นเดิมคืนเมื่อ 13 มิถุนายน พ.ศ. 2529 แต่เป็นฝ่ายแพ้คะแนน เฮกเตอร์ คามาโช ชิงแชมป์ไม่สำเร็จ จากนั้น เขาหันไปชิงแชมป์รุ่นเดียวกันนี้ของสมาคมมวยโลกเมื่อ 26 กันยายน พ.ศ. 2529 ชนะน็อค ลิฟวิงสโตน เบรมเบิล ยก 2 ได้แชมป์มาครอง แต่ป้องกันตำแหน่งได้แค่ครั้งเดียว ก็เสียแชมป์ไปเมื่อ 21 พฤศจิกายน พ.ศ. 2530 แพ้น็อค ฮูลิโอ ซีซาร์ ชาเวซ ยก 11
หลังจากเสียแชมป์ โรซาริโอชิงแชมป์โลกรุ่นเดิมคืนได้สำเร็จเมื่อ 9 กรกฎาคม พ.ศ. 2532 โดยชิงแชมป์ที่ว่าง ชนะน็อค แอนโทนี โจนส์ ยก 6 แต่พอป้องกันแชมป์ครั้งแรกก็เสียแชมป์ แพ้น็อค ฮวน นาซาริโอ คู่ปรับเก่า ยก 6 เมื่อ 4 เมษายน พ.ศ. 2532 จากนั้น เขาได้เลื่อนรุ่นไปชิงแชมป์โลกรุ่นไลท์เวลเตอร์เวทของสมาคมมวยโลก เมื่อ 14 มิถุนายน พ.ศ. 2534 ชนะน็อค ลอเรตโต การ์ซา ยก 3 ได้แชมป์มาครอง แต่พอป้องกันแชมป์ครั้งแรกก็เสียแชมป์ไปอีกเมื่อ 10 เมษายน พ.ศ. 2535 แพ้น็อค อากิโนบุ ฮิรานากะ ยก 1 หลังจากเสียแชมป์ โรซาริโอไม่ได้ชิงแชมป์โลกอีก แต่ก็สามารถคว้าแชมป์ WBA Fedecentro รุ่นไลท์เวลเตอร์เวทมาครองได้เมื่อ 17 กรกฎาคม พ.ศ. 2540 ชนะคะแนน โรเจอร์ เบนิโต แล้วขึ้นชกอีกเพียง 2 ครั้ง หลังจากที่ชกชนะน็อค ฮาโรลด์ เบนเน็ต ยก 2 เมื่อ 25 กันยายน พ.ศ. 2540 โรซาริโอก็แขวนนวมไป
เกียรติประวัติ

แชมป์โลกรุ่นไลท์เวท WBC
ชิง 1 พฤษภาคม 2526 ชนะคะแนน โฮเซ่ หลุยส์ รามิเรซ
ป้องกันแชมป์ครั้งที่ 1, 17 มีนาคม 2527 ชนะน็อค โรเบอร์โต อีลิซอนโด ยก 1
ป้องกันแชมป์ครั้งที่ 2, 23 มิถุนายน 2527 ชนะคะแนน โฮเวิร์ด เดวิส จูเนียร์
เสียแชมป์  3 พฤศจิกายน 2527 แพ้น็อคโฮเซ่ หลุยส์ รามิเรซ ยกที่ 4
แชมป์โลกรุ่นไลท์เวท WBA
ชิง 26 กันยายน 2529 ชนะน็อค ลิฟวิงสโตน เบรมเบิล ยก 2
ป้องกันแชมป์ครั้งที่ 1, 11 สิงหาคม 2530 ชนะน็อค ฮวน นาซาริโอ ยก 8
เสียแชมป์ 21 พฤศจิกายน 2530 แพ้น็อค ฮูลิโอ ซีซาร์ ชาเวซ ยก 11
แชมป์โลกรุ่นไลท์เวท WBA
ชิงแชมป์ที่ว่าง  9 กรกฎาคม 2532 ชนะน็อค แอนโทนี โจนส์ ยก 6
เสียแชมป์ แพ้น็อคฮวน นาซาริโอ ยก 6
แชมป์โลกรุ่นไลท์เวลเตอร์เวท WBA
ชิง  14 มิถุนายน 2534 ชนะน็อค ลอเรตโต การ์ซา ยก 3
เสียแชมป์ 10 เมษายน 2535 แพ้น็อค อากิโนบุ ฮิรานากะ ยก 1
แชมป์ WBA Fedecentro รุ่นไลท์เวลเตอร์เวท
17 กรกฎาคม 2540 ชนะคะแนน โรเจอร์ เบนิโต
สละแชมป์
เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นไลท์เวท WBC เมื่อ 13 มิถุนายน 2529 แพ้คะแนน เฮกเตอร์ คามาโช
เอ็ดเวิร์ด มโพฟู

| เอ็ดเวิร์ด มโพฟู |
| --- | --- |
เกิด: 26 กุมภาพันธ์ พ.ศ. 2515
เอ็ดเวิร์ด มโพฟู (Edward Mpofu) นักมวยสากลชาวแอฟริกาใต้ เกิดเมื่อ 26 กุมภาพันธ์ พ.ศ. 2515 สถิติการชก 34 ครั้ง ชนะ 18 (น็อค 4) เสมอ 4 แพ้ 12
ประวัติ

มโพฟูขึ้นชกมวยสากลครั้งแรกเมื่อ 29 มีนาคม พ.ศ. 2541 เสมอกับ แอนโทนี ทเซลา ที่แอฟริกาใต้ จากนั้นขึ้นชกชนะเป็นส่วนใหญ่ จนได้ชิงแชมป์แอฟริกาใต้รุ่นซูเปอร์แบนตัมเวทที่ว่างเมื่อ 25 มกราคม พ.ศ. 2543 ชนะน็อค วูยิซิเล ติงกา ได้แชมป์มาครอง แต่พอป้องกันแชมป์ครั้งแรกก็เป็นฝ่ายแพ้คะแนนอินโดนเซนต์ มทาลาเน เสียแชมป์ไปเมื่อ 30 เมษายน พ.ศ. 2543 หลังจากนั้นมโพฟูขึ้นชกชนะรวดตลอด รวมทั้งชนะคะแนนลุยจิ ค้สติโยเนที่อิตาลีด้วย จากนั้นขึ้นิงแชมป์แอฟริกาใต้รุ่นเฟเธอร์เวทเมื่อ 26 ตุลาคม พ.ศ. 2545 ปรากฏว่าแพ้คะแนนทากาลานี นโดลวู ไม่ได้แชมป์ จากนั้นในเดือนธันวาคม มโพฟูเดินทางมาชิงแชมป์ PABA รุ่นซูเปอร์เฟเธอร์เวทในไทย ซึ่งเป็นฝ่ายแพ้น็อค สมศักดิ์ ศิษย์ชัชวาล ยก 12
หลังจากชกแพ้สมศักดิ์ มโพฟูหยุดชกไปถึง 3 ปี กลับมาชกอีกใน พ.ศ. 2548 ซึ่งมโพฟูได้ชกชิงแชมป์แอฟริกาใต้รุ่นเฟเธอร์เวทอีกถึงสองครั้ง แต่ไม่สำเร็จ ครั้งแรก แพ้คะแนนมัลคอร์ม กลาสเซน ใน พ.ศ. 2548และแพ้คะแนน ลูดูโม กาลาดา เมื่อ พ.ศ. 2550 หลังจากนั้น มโพฟูชกแพ้และเสมอ ไม่ชนะใครอีก จนกระทั่งแพ้คะแนน ทันดูโซโล ดยานี เมื่อ 29 กันยายน พ.ศ. 2551 มโพฟูจึงแขวนนวมไป
เกียรติประวัติ

แชมป์แอฟริกาใต้รุ่นซูเปอร์แบนตัมเวท (2543)
เคยชิงแชมป์ต่อไปนี้แต่ไม่สำเร็จ
ชิงแชมป์ PABA รุ่นซูเปอร์แบนตัมเวท แพ้น็อค สมศักดิ์ ศิษย์ชัชวาลย์ ยก 12 ที่ กรุงเทพฯ
เทศบาลตำบลขุนกระทิง

| เทศบาลตำบลขุนกระทิง |
| --- | --- |
เทศบาลตำบล
วัดถ้ำเขาขุนกระทิง เป็นที่ราบเนินเขา มีถ้ำอยู่ด้านบน ใกล้กับชุมชนริมทางหลวงสายเพชรเกษมประกอบไปด้วย ชุมชนบ้านขุนกระทิง ชุมชนบ้านในห้วย ด้านหน้าบริเวณวัดด้านตรงข้ามมีตลาดนัดชาวบ้านจำหน่ายสินค้า มีแหล่งโบราณคดีถ้ำเขาขุนกระทิง ตั้งอยู่ภายในวัดถ้ำขุนกระทิง
ทต.ขุนกระทิง
พิกัด: 10°27′29.5″N 99°07′44.4″E﻿ / ﻿10.458194°N 99.129000°E﻿ / 10.458194; 99.129000
ประเทศ:  ไทย
จังหวัด: ชุมพร
อำเภอ: เมืองชุมพร
จัดตั้ง:  •  24 สิงหาคม 2516 (สภาตำบลขุนกระทิง)  • 25 ธันวาคม 2539 (อบต.ขุนกระทิง)  •  11 กุมภาพันธ์ 2554 (ทต.ขุนกระทิง)
พื้นที่
 • ทั้งหมด: 19.93 ตร.กม. (7.70 ตร.ไมล์)
ประชากร (เดือนมีนาคม 2566)
 • ทั้งหมด: 4,207 คน
 • ความหนาแน่น: 211.08 คน/ตร.กม. (546.7 คน/ตร.ไมล์)
รหัส อปท.: 06860116
ที่อยู่ สำนักงาน: เลขที่ 99 หมู่ที่ 8 ตำบลขุนกระทิง อำเภอเมืองชุมพร จังหวัดชุมพร 86190
เว็บไซต์: www.khunkrating.go.th
 ส่วนหนึ่งของสารานุกรมประเทศไทย
ขุนกระทิง เป็นองค์กรปกครองส่วนท้องถิ่นประเภทเทศบาลตำบลที่ครอบคลุมพื้นที่ทั้งหมดของหมู่ที่ 1–5, 7–8 และพื้นที่บางส่วนของหมู่ที่ 6 ของตำบลขุนกระทิง (เฉพาะนอกเขตเทศบาลเมืองชุมพร) ในอำเภอเมืองชุมพร จังหวัดชุมพร เดิมได้รับการจัดตั้งเป็นสภาตำบลขุนกระทิงในวันที่ 24 สิงหาคม พ.ศ. 2516 ต่อมาได้รับการจัดตั้งเป็นองค์การบริหารส่วนตำบลขุนกระทิงเมื่อวันที่ 25 ธันวาคม พ.ศ. 2539
เมื่อองค์การบริหารส่วนตำบลขุนกระทิง จังหวัดชุมพร มีความเจริญก้าวหน้ามากขึ้น องค์การบริหารส่วนตำบลขุนกระทิงได้ยกฐานะเป็น "เทศบาลตำบลขุนกระทิง" ตามประกาศกระทรวงมหาดไทย เมื่อวันที่ 27 ตุลาคม พ.ศ. 2552 และมีผลในวันที่ 11 กุมภาพันธ์ พ.ศ. 2554 และเป็นเทศบาลตำบลลำดับ 5 ในท้องที่อำเภอเมืองชุมพร ในปี พ.ศ. 2565 เทศบาลตำบลขุนกระทิงมีประชากรทั้งหมด 4,189 คน
พื้นที่เทศบาลตำบลอยู่บริเวณทิศใต้ของอำเภอเมืองชุมพร พื้นที่อยู่ห่างจากที่ว่าการอำเภอเมืองชุมพร 12.2 กิโลเมตร อยู่ห่างจากศาลากลางจังหวัดชุมพรประมาณ 16.3 กิโลเมตร อยู่ห่างจากกรุงเทพมหานครประมาณ 477 กิโลเมตรตามทางรถยนต์ มีพื้นที่รับผิดชอบทั้งหมด 19.93 ตารางกิโลเมตรหรือคิดเป็น 12,456.25 ไร่ มีลักษณะเป็นชุมชนปริมณฑลของเทศบาลเมืองชุมพร คือ เป็นที่ตั้งของสถานศึกษาและศูนย์ราชการสำคัญ ได้แก่ มหาวิทยาลัยการกีฬาแห่งชาติวิทยาเขตชุมพร, มหาวิทยาลัยรามคำแหงวิทยาเขตชุมพร, สำนักงานเขตพื้นที่การศึกษาประถมศึกษาชุมพรเขต 1, มหาวิทยาลัยราชภัฎสุราษฎร์ธานีวิทยาเขตชุมพร, ศูนย์ไปรษณีย์ชุมพร, สำนักงานที่ดินจังหวัดชุมพร, สำนักงานทางหลวงชนบทชุมพร, การยางแห่งประเทศไทยจังหวัดชุมพร, โครงการก่อสร้างสำนักชลประทานที่ 14, สถานีขนส่งผู้โดยสารปฐมพร จังหวัดชุมพร, สถานพินิจและคุ้มครองเด็กและเยาวชนจังหวัดชุมพร รวมไปถึงกองร้อยอาสาสมัครรักษาดินแดน และกองกำกับการตำรวจตระเวนชายแดนที่ 41 (ค่ายอาภากรเกียรติวงศ์)
แหล่งข้อมูลอื่น

เว็บไซต์เทศบาลตำบลขุนกระทิง เก็บถาวร 2017-06-24 ที่ เวย์แบ็กแมชชีน
| ด ค กองค์กรปกครองส่วนท้องถิ่นระดับล่างในจังหวัดชุมพร |
| --- | --- | --- |
| เทศบาลเมือง |  ชุมพร  หลังสวน  |  |
| เทศบาลตำบล |  เมืองชุมพร ขุนกระทิง  ท่ายาง  นาชะอัง  บางลึก  บางหมาก  ปากน้ำชุมพร  วังไผ่  วังใหม่  หาดทรายรี  ทุ่งตะโก ทุ่งตะไคร  ปากตะโก  ท่าแซะ ท่าแซะ  เนินสันติ  ปะทิว ชุมโค  ทะเลทรัพย์  บางสน  ปะทิว  มาบอำมฤต  สะพลี  พะโต๊ะ พะโต๊ะ  ละแม ละแม  สวี นาโพธิ์  นาโพธิ์พัฒนา  หลังสวน ปากน้ำหลังสวน  วังตะกอ  ท่ามะพลา  |  |
| องค์การบริหารส่วนตำบล |  เมืองชุมพร ตากแดด  ถ้ำสิงห์  ทุ่งคา  นาทุ่ง  บ้านนา  ปากน้ำ  วังไผ่  วิสัยเหนือ  หาดพันไกร  ทุ่งตะโก ช่องไม้แก้ว  ตะโก  ท่าแซะ คุริง  ทรัพย์อนันต์  ท่าข้าม  ท่าแซะ  นากระตาม  รับร่อ  สลุย  สองพี่น้อง  หงษ์เจริญ  หินแก้ว  ปะทิว เขาไชยราช  ดอนยาง  ปากคลอง  สะพลี  พะโต๊ะ ปังหวาน  ปากทรง  พระรักษ์  พะโต๊ะ  ละแม ทุ่งคาวัด  ทุ่งหลวง  ละแม  สวนแตง  สวี เขาค่าย  เขาทะลุ  ครน  ด่านสวี  ท่าหิน  ทุ่งระยะ  นาสัก  วิสัยใต้  สวี  หลังสวน นาขา  นาพญา  บางน้ำจืด  บางมะพร้าว  บ้านควน  พ้อแดง  หาดยาย  แหลมทราย  |  |
เอ็นอีซี เรดรอกเกตส์

สโมสรวอลเลย์บอลญี่ปุ่น
เอ็นอีซี เรดรอกเกตส์ (NECレッドロケッツ, NEC Reddo Rokettsu) เป็นทีมวอลเลย์บอลหญิงที่ตั้งอยู่ในคาวาซากิ จังหวัดคานางาวะ ประเทศญี่ปุ่น ซึ่งแข่งในวี.ลีก 1 และเจ้าของทีมนี้คือบริษัทเอ็นอีซี
สโมสรนี้ก่อตั้งขึ้นในเดือนเมษายน ค.ศ. 1978 ในฐานะทีมองค์กรของบริษัทเอ็นอีซี ซึ่งเข้าร่วมในปีเดียวกันในการแข่งวี.แชลเลนจ์ลีก ครั้งที่ 10 สโมสรดังกล่าวได้ก้าวเข้าสู่การเป็นสมาชิกในเจแปนวอลเลย์บอลลีกใน ค.ศ. 1979 โดยได้อันดับ 3 ในการจัดอันดับลีกเมื่อสิ้นสุดฤดูกาล ต่อมา สโมสรนี้ได้เป็นแชมป์ลีกถึงหกสมัย และได้ชัยชนะครั้งที่ 200 ใน ค.ศ. 2008
เกียรติประวัติ

ชนะเลิศ (6 สมัย): ฤดูกาล 1987–1988, 1996–1997, 1999–2000, 2002–2003, 2004–2005, 2014–2015, 2016–2017
รองชนะเลิศ (4 สมัย): ฤดูกาล 1986–1987, 1995–1996, 1997–1998, 2001–2002
ชนะเลิศ (2 สมัย): ค.ศ. 1997, 2001
รองชนะเลิศ (7 สมัย): ค.ศ. 1985, 1987, 1995, 1996, 1999, 2011, 2013
เบน วิชอว์

| เบน วิชอว์ |
| --- | --- |
วิชอว์ในปีค.ศ. 2018
เกิด: เบนจามิน จอห์น วิชอว์  (1980-10-14) 14 ตุลาคม ค.ศ. 1980 (43 ปี) คลิฟฟอร์ด, เบดฟอร์ดเชอร์, ประเทศอังกฤษ
การศึกษา: Henlow Middle School Samuel Whitbread Community College
ศิษย์เก่า: Royal Academy of Dramatic Art
อาชีพ: นักแสดง
ปีปฏิบัติงาน: 1999–ปัจจุบัน
คู่รัก: มาร์ค แบรดชอว์ (2012–ปัจจุบัน)
เบนจามิน จอห์น วิชอว์ (อังกฤษ: Benjamin John Whishaw) (เกิด 14 ตุลาคม ค.ศ.1980) หรือชื่อลำลองคือ เบน วิชอว์ (Ben Whishaw)  เป็นนักแสดงชาวอังกฤษ เขาเป็นที่รู้จักในบท Q จากภาพยนตร์สายลับยอดนิยมอย่าง พลิกรหัสพิฆาตพยัคฆ์ร้าย 007 (Skyfall) (2012) และ องค์กรลับดับพยัคฆ์ร้าย (Spectre) (2015) วิชอว์ยังได้รับบทนำในภาพยนตร์ที่ดัดแปลงมาจากนวนิยายชื่อดัง น้ำหอมมนุษย์ (2006) และได้แสดงนำได้ซีรีย์ที่ออกอากาศทางช่อง BBC หลายเรื่องเช่น Criminal Justice, The Hour, Richard II,London Spy และ A Very English Scandal นอกจากนี้เขายังเป็นผู้พากย์เสียงหมีแพดดิงตัน ตัวการ์ตูนสุดคลาสิคของอังกฤษในภาพยนตร์ แพดดิงตัน คุณหมี หนีป่ามาป่วนเมือง (2014) และ แพดดิงตัน 2 ของขวัญที่หายไป (2017) อีกด้วย
ประวัติ

เบน วิชอว์ เกิดที่เมืองคลิฟฟอร์ด มณฑลเบดฟอร์ดเชอร์ สหราชอาณาจักร และได้ย้ายมาเติบโตในเมืองแลงฟอร์ด บิดาของเขาทำงานในด้านเทคโนโลยีสารสนเทศ ส่วนมารดาประกอบอาชีพเกี่ยวกับเครื่องสำอางค์ นอกจากนี้ วิชอว์ยังมีน้องชายฝาแฝด ชื่อ เจมส์ วิชอว์
การทำงาน

ในด้านอาชีพการแสดง เบน วิชอว์เริ่มฉายแววโดดเด่นในขณะที่เขาเป็นสมาชิกของ the Bancroft Players Youth Theatre ในปี2004 เขากลายเป็นที่รู้จักมากขึ้นจากละครเวทีเรื่อง Hamlet และได้ถูกเสนอชื่อเข้าชิงรางวัลหลายรางวัล ต่อมาในปี2006 วิชอว์เป็นที่รู้จักมากขี้นในวงการภาพยนตร์จากการรับบทนำในภาพยตร์ที่ดัดแปลงมาจากนวนิยายฝรั่งเศสชื่อดังอย่างน้ำหอมมนุษย์ที่เขารับบทเป็นฆาตกรต่อเนื่อง จากเรื่องนี้วิชอว์ได้รับคำชมมากมายในการแสดงของเขา ในปี2008 วิชอว์ได้แสดงในซีรีย์แนวสืบสวน Criminal Justice ที่ฉายทางโทรทัศน์ช่องBBC และทำให้เขาได้เข้าชิงรางวัลแบฟตาเป็นครั้งแรก
ต่อมาในปี2012 เบน วิชอว์กลายเป็นที่รู้จักไปทั่วโลกในบทบาทของQ  หัวหน้าฝ่ายวิจัยและพัฒนาของ MI6ในภาพยนต์สายลับอันโด่งดังอย่าง พลิกรหัสพิฆาตพยัคฆ์ร้าย 007 (Skyfall) และ องค์กรลับดับพยัคฆ์ร้าย (Spectre) บทบาทของQที่วิชอว์แสดงนั้นแตกต่างจากQในภาพยนตร์เจมส์บอนด์ภาคต่างๆที่ผ่านมาที่จะมีอายุมาก เขาจึงกลายเป็นQรุ่นหนุ่มคนแรกของภาพยนตร์เรื่องนี้
ในปีเดียวกันนี้ วิชอว์คว้ารางวัลแบฟตามาครองได้สำเร็จจากบทบาทของ พระเจ้าริชาร์ดที่ 2 แห่งอังกฤษ ในภาพยตร์โทรทัศน์ the Hollow Crown ตอน RICHARD II
นอกจากความสามารถในการแสดงแล้ว เบน วิชอว์ได้พากย์เสียงในภาพยนตร์หลายเรื่องและที่ได้รับความนิยมคือการให้เสียงเป็นหมีแพดดิงตัน ในแพดดิงตัน คุณหมี หนีป่ามาป่วนเมือง (2014) และ แพดดิงตัน 2 ของขวัญที่หายไป (2017) นั้นเอง
ต่อมาในปี2018 วิชอว์เป็นที่จับตามองอีกครั้งจากการรับบทเป็นคู่รักhomosexualประกบคู่กับดาราดังฮิวจ์ แกรนท์ ในซีรีย์ที่สร้างจากคดีอื้อฉาวที่เกิดขึ้นจริงในประเทศอังกฤษ A Very English Scandal ออกฉายทางโทรทัศน์ช่อง BBC ในซีรีย์เรื่องนี้ วิชอว์รับบทเป็น นอร์มัน สก็อต อดีตคู่รักเกย์ของนักการเมืองระดับประเทศเจเรมี่ โทป์ และจากบทบาทนี้ เขาได้รับเสียงชื่นชมอย่างมากและยังได้รับรางวัลจากหลายเวทีมาครอบครอง
ชีวิตส่วนตัว

ด้านชีวิตส่วนตัว วิชอว์มักจะปฎิเสธการเปิดเผยเรื่องส่วนตัวของเขา โดยครั้งหนึ่งเขาเคยกล่าวว่า "สำหรับผม มันสำคัญมากที่จะต้องคงความไม่มีลักษณะเฉพาะตัวเอาไว้ ในฐานะนักแสดง หน้าที่ของคุณคือการทำให้ผู้ชมเชื่อว่าคุณคือคนอื่น ดังนั้นแล้ว ถ้าคุณคอยแต่จะพูดถึงตัวเองให้คนอื่นรับรู้ ผมคิดว่านั้นก็คือการทำตัวเองให้เดือดร้อนเอง" ในปี2011 เขายังได้ให้สัมภาษณ์กับ Out Magazine "ในฐานะนักแสดง คุณมีสิทธิโดยสมบูรณ์ที่จะมีความเป็นส่วนตัวและเป็นปริศนา ไม่ว่าจะเป็นในเรื่องเพศสภาพของคุณหรือในสิ่งต่างๆที่คุณทำ ผมไม่เห็นด้วยที่ว่าคุณจำเป็นต้องนำเรื่องต่างๆมาเปิดเผยนั้นเพราะคุณป็นคนสาธารณะ และผมก็ไม่เข้าใจด้วยว่าทำไมเราจะต้องทำให้นักแสดงกลายเป็นcelebrities"
เบน วิชอว์แต่งงานอยู่กินกับนักแต่งเพลงชาวออสเตรเลีย มาร์ค แบรดชอว์ในเดือนกันยายน ปี2012 และปัจจุบันพักอาศัยอยู่ด้วยกันในประเทศอังกฤษ
นอกจากนี้ เบน วิชอว์ยังเป็นคนรักแมวมาก เขาเคยเปิดเผยว่าเขาเคยเลี้ยงแมวไว้ที่บ้านถึง13ตัวเลยทีเดียว
ผลงาน > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 1999 | The Trench | Pte. James Deamis |  |
| 1999 | The Escort | Jay |  |
| 2001 | Baby | Little Joe | ภาพยนตร์สั้น |
| 2001 | My Brother Tom | Tom | รางวัลนักแสดงหน้าใหม่ยอดเยี่ยมจาก British Independent Film Award  รางวัลนักแสดงนำชายยอดเยี่ยมจาก Sochi International Film Festival Award |
| 2002 | Spiritual Rampage |  | ภาพยนตร์สั้น |
| 2003 | Ready When You Are Mr. McGill | Bruno |  |
| 2003 | The Booze Cruise | Daniel |  |
| 2004 | 77 Beds | Ishmael | ภาพยนตร์สั้น |
| 2004 | Enduring Love | Spud |  |
| 2004 | Layer Cake | Sidney |  |
| 2005 | Stoned | Keith Richards |  |
| 2006 | น้ำหอมมนุษย์ | Jean-Baptiste Grenouille | เข้าชิงรางวัล– British Academy Film Award for Rising Star เข้าชิงรางวัล– European Film Award for Best Actor |
| 2007 | I'm Not There | Arthur | รางวัลนักแสดงยอดเยี่ยมจากIndependent Spirit Award |
| 2008 | Brideshead Revisited | Sebastian Flyte |  |
| 2009 | The International | Rene Antall |  |
| 2009 | Bright Star | จอห์น คีตส์ |  |
| 2009 | Love Hate | Tom | ภาพยนตร์สั้น |
| 2010 | The Tempest | Ariel |  |
| 2012 | พลิกรหัสพิฆาตพยัคฆ์ร้าย 007(Skyfall) | Q |  |
| 2012 | คลาวด์ แอตลาส หยุดโลกข้ามเวลา | Cabin Boy Robert Frobisher Store Clerk Georgette Tribesman |  |
| 2013 | Beat |  | ภาพยนตร์สั้น |
| 2013 | The Zero Theorem | Doctor 3 |  |
| 2013 | Teenage | ผู้บรรยาย | ภาพยนตร์สารคดี |
| 2013 | Days and Nights | Eric |  |
| 2014 | Lilting | Richard |  |
| 2014 | แพดดิงตัน คุณหมี หนีป่ามาป่วนเมือง | หมีแพดดิงตัน | ให้เสียง |
| 2015 | The Muse | Edward Dunstan | ภาพยนตร์สั้น |
| 2015 | The Lobster | Limping Man | เข้าชิงรางวัล – BIFA Award for Best Supporting Actor |
| 2015 | Unity | ผู้บรรยาย | ภาพยนตร์สารคดี |
| 2015 | Suffragette | Sonny |  |
| 2015 | The Danish Girl | Henrik |  |
| 2015 | องค์กรลับดับพยัคฆ์ร้าย (Spectre) | Q |  |
| 2015 | In the Heart of the Sea | Herman Melville |  |
| 2016 | A Hologram for the King | Dave |  |
| 2017 | แพดดิงตัน 2 ของขวัญที่หายไป | หมีแพดดิงตัน | ให้เสียง เข้าชิงรางวัล – Washington D.C. Area Film Critics Association Awards for Best Animated Voice Performance |
| 2018 | แมรี่ ป๊อปปินส์ กลับมาแล้ว | ไมเคิล แบงค์ส |  |
| 2019 | The Personal History of David Copperfield | Uriah Heep | อยู่ในขั้นตอนPost-production |
| 2019 | Little Joe | Chris | อยู่ในขั้นตอนPost-production |
| TBA | O Holy Ghost | Charmaine | อยู่ในขั้นตอนPost-production; ภาพยนตร์สั้น |
ผลงาน > โทรทัศน์

| ปี | เรื่อง | บทบาท | หมายเหตุ |
| --- | --- | --- | --- |
| 2000 | Black Cab | Ryan | Episode: "Work" |
| 2000 | Other People's Children | Sully | 4 episodes |
| 2005 | Nathan Barley | Pingu | 6 episodes |
| 2008 | Criminal Justice | Ben Coulter | 5 episodes รางวัลนักแสดงนำชายยอดเยี่ยมจาก International Emmy Award รางวัลนักแสดงนำชายยอดเยี่ยมจาก Royal Television Society Award เข้าชิงรางวัล –  British Academy Television Award for Best Actor |
| 2011-2012 | The Hour | Freddie Lyon | 12 episodes  เข้าชิงรางวัล – Broadcasting Press Guild Best Actor (2013) |
| 2012 | Richard II | พระเจ้าริชาร์ดที่ 2 แห่งอังกฤษ | ภาพยนตร์โทรทัศน์ เข้าชิงรางวัล – Broadcasting Press Guild Best Actor รางวัลนักแสดงนำชายยอดเยี่ยมจาก British Academy Television Award |
| 2014 | Playhouse Presents | Ezra | Episode: "Foxtrot" |
| 2015 | London Spy | Danny | 5 episodes  เข้าชิงรางวัล – British Academy Television Award for Best Actor |
| 2017 | Queers | Perce | Episode: "The Man on the Platform" |
| 2018 | A Very English Scandal | Norman Scott | รางวัลนักแสดงสมทบชายยอดเยี่ยมประเภท Series, Miniseries หรือ Television Film จาก Golden Globe Award  เข้าชิงรางวัล –Satellite Award for Best Supporting Actor ประเภท Series, Miniseries หรือ Television Film |
| 2019–ปัจจุบัน | ดิแอดเวนเจอส์ออฟแพดดิงตัน | หมีแพดดิงตัน | ให้เสียง |
| 2020 | ฟาร์โก | Rabbi Milligan | 7 episodes |
| 2021 | This Is Going to Hurt | Adam Kay | 8 episodes |
แมลงกระชอน

| แมงกะชอน |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Insecta
อันดับ:: Orthoptera
อันดับย่อย:: Ensifera
วงศ์ใหญ่:: Grylloidea
วงศ์:: Gryllotalpidae Saussure, 1870


การแพร่กระจายของแมลงกระซอน
แมลงกระชอน (มักออกเสียงหรือสะกดเป็น "แมงกะชอน"; สุโขทัย:อีแหวก ไทยถิ่นเหนือ: แมงจอน; ไทยถิ่นอีสาน: แมงจีซอน, แมงอีซอน, แมงกีซอน; เขมร: กระมล)  เป็นแมลงจำพวกหนึ่งในวงศ์ Gryllotalpidae  มีลักษณะทั่วไปคล้ายกับจิ้งหรีด ส่วนใหญ่อาศัยอยู่ในป่า พบในเขตเกษตรกรรมในประเทศไทยเพียงชนิดเดียวคือ Gryllotalpa orientalis ตัวยาวประมาณ 3 เซนติเมตร อกกว้าง 0.8 เซนติเมตร สีน้ำตาล ปีกบางใส บินได้ในระยะใกล้ ๆ เพียง 1–2 เมตร ขาคู่หน้าใช้ขุดดิน ปล้องสั้น ปล้องที่ 4 แบนคล้ายอุ้งมือ ส่วนขาคู่อื่น ๆ ใช้ในการวิ่ง กระโดดเหมือนแมลงทั่วไป ว่ายบนผิวน้ำและส่งเสียงร้องได้คล้ายจิ้งหรีด
ส่วนใหญ่แมลงกระชอนอาศัยอยู่ใต้ดิน โดยขุดรูจากรังนอนไปหลายทิศทาง รังเป็นโพรงเท่าไข่ไก่ ลึกลงไป 5–10 เซนติเมตร วางไข่ในโพรงจนฟักเป็นตัว ใช้เวลาในการฟัก 10–21 วัน ตัวอ่อนเติบโตช้า บางชนิดใช้เวลาถึง 1 ปี จึงเป็นตัวเต็มวัย ชีวิตทั้งหมดอาศัยอยู่ใต้ดิน โดยจะออกมาเล่นไฟตอนกลางคืนเฉพาะเฉพาะเวลาผสมพันธุ์เท่านั้น กินสัตว์ต่าง ๆ ในดินเป็นอาหารและอาจทำลายรากพืช
ขาคู่หน้าของแมลงกระชอน
วงชีวิตของแมลงกระชอน
แมลงกระชอน เป็นแมลงที่สามารถนำมารับประทานได้เหมือนกับจิ้งหรีด, ตั๊กแตน หรือหนอนไม้ไผ่บางชนิด  โดยการจับนั้นนอกจากใช้วิธีการปล่อยน้ำลงพื้นที่นาแล้วใช้เท้าย่ำหรือเครื่องตัดหญ้าหรือรถไถแล้ว ปัจจุบันยังพัฒนาเป็นการใช้เสียงหลอกล่อด้วย
แหล่งข้อมูลอื่น

Mole Cricket Knowledge Base เก็บถาวร 2009-02-19 ที่ เวย์แบ็กแมชชีน at University of Florida / Institute of Food and Agricultural Sciences
On the University of Florida / Institute of Food and Agricultural Sciences Featured Creatures website
mole crickets, Scapteriscus spp.
mole cricket nematode
Larra spp., mole cricket hunters
แบบจำลองเชิงคลื่น

แบบจำลองอะตอมเชิงคลื่น หรือเรียกอีกอย่างว่าแบบจำลองอะตอมแบบกลุ่มหมอก ได้มาจากสมมติฐานและการทดลองซ้ำ ๆ เพราะอะตอมเป็นสิ่งที่เล็ก ๆ มาก ๆ สิ่งก็ไม่มีใครเคยเห็นมาก่อน เมื่อนักวิทยาศาตร์ได้ค้นคว้าหาข้อมูลใหม่ ๆ มาก็นำมาประยุกต์ และใช้อธิบายแบบจำลองอะตอม ซึ่งแบบจำลองอะตอมแบบกลุ่มหมอกนี้เป็นแบบจำลองอะตอมที่เป็นที่ยอมรับกันมากที่สุด และคนส่วนใหญ่ก็เชื่อถือจนถึงปัจจุบัน
เทศบาลตำบลครบุรีใต้

| เทศบาลตำบลครบุรีใต้ |
| --- | --- |
เทศบาลตำบล
ทต.ครบุรีใต้
พิกัด: 14°31′41″N 102°07′44″E﻿ / ﻿14.527968°N 102.128962°E﻿ / 14.527968; 102.128962
ประเทศ:  ไทย
จังหวัด: นครราชสีมา
อำเภอ: ครบุรี
การปกครอง
 • นายกเทศมนตรี: สนอง กาศกระโทก
พื้นที่
 • ทั้งหมด: 91.60 ตร.กม. (35.37 ตร.ไมล์)
ประชากร (2555)
 • ทั้งหมด: 7,778 คน
 • ความหนาแน่น: 84.91 คน/ตร.กม. (219.9 คน/ตร.ไมล์)
รหัส อปท.: 05300205
ที่อยู่ สำนักงาน: เลขที่ 74 หมู่ที่ 12 ตำบลครบุรีใต้ อำเภอครบุรี จังหวัดนครราชสีมา
โทรศัพท์: 0-4496-2000
โทรสาร: 0-4496-2000 ต่อ 3
เว็บไซต์: www.khonbureetai.go.th
 ส่วนหนึ่งของสารานุกรมประเทศไทย
เทศบาลตำบลครบุรีใต้ เป็นเทศบาลตำบลแห่งหนึ่ง ตั้งอยู่ในอำเภอครบุรี จังหวัดนครราชสีมา
ที่ตั้งและอาณาเขต

เทศบาลตำบลครบุรีใต้ ตั้งอยู่ห่าง อำเภอครบุรี ประมาณ 12 กิโลเมตร
ทิศเหนือ จดตำบลครบุรี และเขตเทศบาลตำบลไทรโยง-ไชยวาล อำเภอครบุรี จังหวัดนครราชสีมา
ทิศใต้ จดตำบลจระเข้หิน อำเภอครบุรี จังหวัดนครราชสีมา
ทิศตะวันออก จดตำบลอรพิมพ์ ตำบลครบุรี กับตำบลจระเข้หิน อำเภอครบุรี จังหวัดนครราชสีมา
ทิศตะวันตก จดตำบลอุดมทรัพย์ อำเภอวังน้ำเขียว และตำบลสะแกราช อำเภอปักธงชัย จังหวัดนครราชสีมา
แบบจำลองเอกภพสถิต

แนวคิดเกี่ยวกับ เอกภพสถิต หรือ เอกภพของไอน์สไตน์ เป็นหนึ่งในแนวคิดที่สนับสนุนว่า อวกาศไม่มีการขยายตัวหรือหดตัว แต่มีลักษณะที่คงที่อยู่เสมอ ครั้งหนึ่ง อัลเบิร์ต ไอน์สไตน์ เคยเสนอให้เพิ่มค่าคงที่จักรวาลเข้าไปในสมการในทฤษฎีสัมพัทธภาพทั่วไปของเขาเพื่อให้ได้แบบจำลองในลักษณะนี้ เป็นการชดเชยกับผลกระทบเชิงพลศาสตร์ที่เกิดจากแรงโน้มถ่วง อันจะทำให้เอกภพของสสารสามารถแตกสลายได้ แนวคิดนี้ถูกล้มล้างไปหลังจากที่ เอ็ดวิน ฮับเบิล ค้นพบว่าเอกภพมิได้มีลักษณะคงที่ แต่กำลังขยายตัว เนื่องจากฮับเบิลได้ค้นพบความสัมพันธ์ระหว่างการเคลื่อนไปทางแดงกับระยะห่างระหว่างดาว ซึ่งเป็นรากฐานในการพิจารณาการขยายตัวของอวกาศในวิทยาศาสตร์ยุคใหม่
เส้นเมริเดียนที่ 69 องศาตะวันออก

เส้นเมริเดียนที่ 69 องศาตะวันออกของกรีนิช  คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 69 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 111 องศาตะวันตก